**Dragostea**

*Evelin L. Ș. Andrei*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Încă n-o pot înțelege —

Este prea de tot;

Mai ales când mă provoacă

Să o trec înot.

Dar oricât aș încerca,

Pe opusul mal —

Nu pot să aterizez,

Mă las dus de val.

Doar că valul nu mă duce

Unde vreau s-ajung,

Ba din contră: el în larg

Vrea să mă scufund.

Niciodată n-am răbdare

Să se potolească,

Ca apoi să pot s-o trec,

Să mă limpezească.

Și mereu și tot mereu,

Eu mă duc la fund...

Niciodată n-am puterea

Să pot s-o pătrund,

Dintr-un capăt până-n altul,

Unde mă așteaptă

Răspunsul la întrebarea:

„De ce e nedreaptă

Această latur-a mea

De necontrolat?

Și de ce de când mă știu,

Eu te-am căutat?!“

Ca să vezi, nu este vorba

Doar de un răspuns.

Ci, de fapt, am mai multe

Întrebări de pus.

Mai rămâne doar să pot

Să ajung la TINE...

Doar că pentru-a reuși,

Tre' să lupt cu mine.

Să lupt și să mă înving —

Să nu mă mai las

De al vieții mele timp,

Vrăjit, dus de nas.

Dar și când voi izbuti,

Nu vei mai putea

Decât să te contopești

Cu visarea mea...

Cu tot ce până acum,

Nu am înțeles.

Mai exact: cu tot ce-nsemn

Și să-mi dai un sens.